text: আজিজুল হাসান গৌরি (আজিজুল হাসান মাজযুব ও খাজা আজিজুল হাসান নামেও পরিচিত)(১২ জুন ১৮৮৪ - ১৭ আগস্ট ১৯৪৪) ছিলেন একজন ভারতীয় ইসলামি পণ্ডিত ও কবি। তিনি আশরাফ আলী থানভীর শিষ্য ছিলেন। তার চার খন্ডে রচিত আশরাফুস সাওয়ানাহ বইটিকে আশরাফ আলী থানভীর জীবনীর অন্যতম প্রধান উৎস হিসেবে বিবেচনা করা হয়।
  
  আশরাফ আলী থানভী তার কবিতা হার তামান্না দিল সে রুখসত হো গায়ীর একটি শ্লোকের প্রশংসা করেছিলেন এবং বলেছিলেন যে কারো কাছে যদি এক লক্ষ টাকা হয় তবে সে যেন তা আজিজুল হাসান গৌরিকে উপহার দেয়। এই শ্লোকটিকে ১০০ টি জনপ্রিয় উর্দু শ্লোকের মধ্যে একটি বলে গণ্য করা হয়েছে।
  
  জন্ম ও শিক্ষা 
  তিনি ১৮৮৪ সালের ১২ জুন ওরাইতে জন্মগ্রহণ করেন। তিনি এমএও কলেজ (বর্তমান আলীগড় মুসলিম বিশ্ববিদ্যালয়) থেকে বিএ এবং এলএলবি লাভ করেন।
  
  কর্মজীবন 
  তিনি ৭ বছর ডেপুটি কালেক্টর হিসেবে কাজ করেন  এবং পরে শিক্ষা বিভাগে যোগ দেন। তিনি ইসলামি মাদ্রাসার উপ-পরিদর্শক ছিলেন এবং এরপর ব্রিটিশ ভারতের যুক্তপ্রদেশের লখনৌয়ের ইংরেজি বিদ্যালয়ের পরিদর্শক হন এবং শুধুমাত্র এই পদ থেকে অবসর গ্রহণ করেন।
  
  তিনি ছিলেন উর্দু ভাষার কবি এবং উর্দু কবিতার গজল, নাজম, হামদ ও নাত রচনা করেন। তিনি প্রথমে "হাসান" এবং তারপরে "মাজযুব" কে তাঁর কাব্যিক নাম হিসাবে ব্যবহার করেছিলেন। তাঁর কাব্যগ্রন্থের কাশকোল-ই-মাজযুব ১৯৫০ সালে প্রকাশিত হয়েছিল।
  
  গৌরির কবিতা "দরস-ই-ইবরত", "জাগাহ জি লাগানে কি দুনিয়া না হ্যায়" জুনায়েদ জামশেদ তাঁর জলওয়া-ই- জানান অ্যালবামে প্রকাশ করেছেন।
  
  রচনাবলি 
  তার রচনাবলির মধ্যে অন্তর্ভুক্ত:
  কাশকোল-ই-মাজজুব
  আশরাফুস-সাওয়ানেহ, আশরাফ আলী থানভীর জীবনী।
  কালাম-ই-মাজযুব
  ফুলোঁ কি দল
  সাদা-ই-মাজযুব
  দেওয়ান-ই-মাজযুব
  নাফের-ই-গাইব
  
  স্বীকৃতি 
  তাকে ব্রিটিশ ভারত সরকার খান সাহাব এবং খান বাহাদুর উপাধিতে ভূষিত করেছিল।
  
  মৃত্যু ও উত্তরাধিকার 
  ১৯৪৪ সালের ১৭ আগস্ট তিনি মারা যান। জন মোহাম্মদ বাটের মতে, আশরাফ আলী থানভীর জীবন ও উদ্দেশ্যকে মাজযুবের চেয়ে বেশি সম্পন্ন কেউ করতে পারে না। তিনি আশরাফ আলী থানভীর সাথে তার সময় সম্পর্কে শুধু সুন্দর কবিতাই লেখেননি, বরং তিনি প্রমাণ করেছেন যে, থানভী খানকাহ-এর অত্যন্ত শৃঙ্খলাপরায়ণ এবং তপস্যাপূর্ণ পরিবেশেও একটি মুক্ত চেতনা বিকশিত হতে পারে।
  
  জীবনী 
   নদভী, সাইয়েদ সুলাইমান। "খাজা আজিজুল হাসান গৌরি মিজযুব ইয়াদে রাফ্তেগান" (উর্দু ভাষায়) (২০০৩)। করাচি: মজলিস নাশরিয়াত-ই-ইসলাম। পৃষ্ঠা: ৩০১-৩১৪।
  
  তথ্যসূত্র 
  বিষয়শ্রেণী:দেওবন্দি ব্যক্তি
  বিষয়শ্রেণী:আশরাফ আলী থানভীর শিষ্য
title: আজিজুল হাসান গৌরি